Pink Lipstick

Pink Lipstick (Bahasa Korea: 분홍 립스틱; RR: Bunhong Lipseutik) adalah drama bersiri television Korea Selatan yang ditayangkan pada 2010 yang dibintangi oleh Park Eun-hye, Lee Joo-hyun, Park Gwang-hyun dan Seo Yoo-jung. Drama ini disiarkan melalui saluran MBC bermula 11 Januari sehingga 06 Ogos 2010. Ia disiarkan sebanyak 149 episod dan bersiaran setiap hari Isnin sehingga Jumaat, pada jam 7:50 pagi.

Sinopsis
Yoo Ga-eun (Park Eun-hye) , seorang gadis manis yang telah mengahwini Park Jung-woo (Lee Joo-hyun), iaitu buah hatinya sewaktu mereka bersama-sama melanjutkan pelajaran di kolej. Namun, ternyata perkahwinan tersebut menjadi episod derita bagi Ga-eun apabila ibu mertuanya sering melayannya dengan buruk. Namun begitu, Ga-eun tetap bersabar dan tetap menjadi isteri yang baik buat Jung-woo dan ibu mertuanya. Namun keadaan rumahtangga Ga-eun kini menjadi keruh apabila sahabat baiknya, Kim Mi-ran (Seo Yoo-jung) kini kembali untuk merampas Jung-woo daripada Ga-eun. Mi-ran sengaja mendekati keluarga Jung-woo untuk mengambil hati ibu mertua Ga-eun. Malah, tanpa Ga-eun sedari, Jung-woo mempunyai niat jahat untuk merampas harta dan syarikat milik keluarga Ga-eun. Ga-eun menyedari niat suaminya itu setelah kematian abang dan ayahnya.

Ga-eun berasa sangat terkejut apabila dia mengetahui Park Na-ri (Kim Su-jung), iaitu anak angkat yang mereka jaga sebenarnya adalah anak haram hasil hubungan sulit suaminya dengan Mi-ran. Ga-eun kemudian menuntut cerai daripada Jung-woo setelah Jung-woo berjaya merampas harta milik keluarganya dan berhasrat ingin membalas dendam terhadap Jung-woo dan Mi-ran. Selepas bercerai, Ga-eun kemudian bertemu semula dengan Ha Jae-bum (Park Gwang-hyun) iaitu lelaki yang selama ini dalam diam mencintai dirinya. Mereka kemudian saling jatuh cinta sehinggakan Ga-eun melupakan seketika niatnya untuk membalas dendam terhadap bekas suaminya serta kawan baiknya. Namun, Ga-eun kembali meneruskan niatnya untuk membalas dendam setelah dia mengetahui Jung-woo dan Mi-ran adalah punca kematian abang dan ayahnya. 

Bagi melaksanakan rancangannya itu, Ga-eun kemudian memutuskan hubungannya dengan Jae-bum lalu bertunangan dengan Maeng Ho-geol (Dokgo Young-jae), iaitu usahawan kaya raya yang juga merupakan pakcik kepada Jae-bum. Jung-woo dan Mi-ran berasa sangat terperanjat apabila mengetahui Ga-eun merupakan tunang kepada Ho-geol, iaitu orang yang terbesar dalam syarikat mereka. Mereka mencuba untuk menghasut Ho-geol dengan mengatakan Ga-eun mempunyai hubungan sulit dengan Jae-bum selama ini namun Ho-geol tidak mempercayainya lalu membatalkan kerjasama diantara syarikat mereka. Manakala Ga-eun mula merancang dan menjalankan misinya dalam menjatuhkan Jung-woo dengan membuat pelbagai rancangan licik untuk memerangkap bekas suaminya itu. Malah, Ga-eun telah berjaya merampas syarikat Mi-ran dengan bantuan Ho-geol. Selain itu juga, Ga-eun mengupah Kim Young-goo, iaitu setiausaha serta orang kepercayaan Jung-woo untuk mengawasi setiap langkahnya bagi melancarkan lagi rancangannya untuk menjatuhkan bekas suaminya itu secara senyap. Apa kesudahan kisah dendam Ga-eun?

Pelakon
Watak utama
 Park Eun-hye sebagai Yoo Ga-eun
 Lee Joo-hyun sebagai Park Jung-woo
 Park Gwang-hyun sebagai Ha Jae-bum
 Seo Yoo-jung sebagai Kim Mi-ran

Watak sokongan
Keluarga Yoo Ga-eun
 Nam Il-woo sebagai Yoo Dong-gook
 Kim Young-ran sebagai Jung Hae-sil 
 Moon Ji-yoon sebagai Yoo Sung-eun
 Kim Min-hwa sebagai Yoo Young-eun

Keluarga Park Jung-woo
 Oh Mi-yeon sebagai Han Bun-nyeo
 MayBee sebagai Park Jung-hee
 Kim Su-jung sebagai Park Na-ri

Keluarga Kim Mi-ran
 Yu Ji-in sebagai Jung Mal-ja
 Lee Jung-yong sebagai Cho Yong-kap

Keluarga Ha Jae-bum
 Dokgo Young-jae sebagai Maeng Ho-geol
 Sung Woong sebagai Maeng Seo-jin

Watak sampingan
 Lee Sang-hoon sebagai Yeo Ki-byul
 Jung Yoo-chan sebagai Kim Young-goo
 Baek Bo-ram sebagai Yoon Na-na
 Song Ji-eun sebagai Kim Mi-joo
 Won Jong-eun sebagai Oh So-ji

Penampilan khas
 Kan Jong-wook sebagai Penyanyi Kelab

Runut bunyi

Klu 
 Track 1, 2, 3, 4, 5, 11 adalah lagu. 
 Track 6, 7, 8, 9, 10 adalah instrumental.

Pencapaian
 Tahun Acara Kategori Penerima Keputusan2010 Anugerah Drama MBC Anugerah Kecemerlangan, Pelakon Wanita Park Eun-hye  

Rujukan